MAJOR ชวนแต่งชุดจีนดูหนังฟรี 12-13 ก.พ.นี้
MAJOR ชวนแต่งชุดจีนดูหนังฟรี 12-13 ก.พ.นี้
11 ก.พ. 2564

วิชญะ พูลวรลักษณ์ ผู้อำนวยการ บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ชวนเสริมความปังรับปีวัว กับ “MAJOR CHINESE NEW YEAR 2021” รับความสุข สนุก ในวันหยุดตรุษจีน 12-13 กุมภาพันธ์ 2564 แต่งชุดจีนดูหนังฟรี! จะเป็นชุดจีนกี่เพ้า, เสื้อกี่เพ้า หรือ ชุดกังฟู ยกเว้น…เสื้อแดง, เสื้อยืดแดงอักษรจีน รับสิทธิ์พิเศษ…ดูหนังที่นั่งปกติฟรี 1 ที่นั่ง ในระบบปกติ รวม 10,000 ที่นั่ง ที่ เมเจอร์ ซีนีเพล็กซ์ กรุ้ป ทุกสาขาทั่วประเทศ
และพิเศษยิ่งขึ้นสำหรับลูกค้าทรู เมเจอร์ ซีนีเพล็กซ์ กรุ้ป ร่วมกับ กลุ่มทรู โดย ฐานพล มานะวุฒิเวช หัวหน้าคณะผู้บริหาร ด้านการบริหารความสัมพันธ์ลูกค้า บริษัท ทรู ดิจิทัล กรุ๊ป จำกัด มอบความมงคลให้กับผู้เกิดปีชงตรงกับ ปี 2564 ได้แก่ นักษัตรปีฉลู, ปีมะแม, ปีมะโรง และ ปีจอ กับกิจกรรมดี ๆ “ปีชง ดูหนังฟรี” เพียงแสดงบัตรประชาชน ที่ บูธ M Corner รับสิทธิ์ดูหนังที่นั่งปกติฟรี 1 ที่นั่ง จำนวน 10,000 ที่นั่ง พิเศษสุด ๆ ลูกค้าทรูที่เกิดปีชง รับสิทธิ์ดูหนังฟรีเพิ่มอีก 1 ที่นั่ง โดยสามารถรับสิทธิ์ผ่าน App True ID (จำนวน 2,000 ที่นั่ง) ระหว่างวันที่ 12-13 กุมภาพันธ์นี้เท่านั้น คนเกิดปีชงไม่ควรพลาด รีบมารับสิ่งดี ๆ เสริมความมงคลได้ที่ เมเจอร์ ซีนีเพล็กซ์ กรุ้ป ทุกสาขาทั่วประเทศ
ส่วนอาตี๋-อาหมวย ที่ซื้อบัตรชมภาพยนตร์โรงเด็ก Kids Cinema ระหว่างวันที่ 12-13 กุมภาพันธ์นี้ แสดงบัตร M GEN Kids รับเค้กส้มฟรีทันที 1 ชิ้น (1 ที่นั่งต่อ 1 สิทธิ์) และสมาชิกบัตร M GEN ทุกประเภท รับอั่งเปา เฮง เฮง ช่วงเทศกาลตรุษจีน 1-15 กุมภาพันธ์ 2564 ดูหนังด้วยความสะดวก รวดเร็ว ลดการสัมผัส แบบ Cashless Style เพียงเติมเงิน 1,000 บาท รับฟรี ป๊อปคอร์นขนาด 46 ออนซ์ 1 กล่อง, เติมเงิน 2,000 บาท รับบัตรชมภาพยนตร์ฟรี 2 ที่นั่ง และเติมเงิน 3,000 บาท รับบัตรชมภาพยนตร์ฟรี 2 ที่นั่ง พร้อมผ้าห่มนาโน มูลค่า 599 บาท จำนวน 1 ผืน สามารถเติมเงินได้ง่าย ๆ ผ่าน 2 ช่องทาง คือ ที่ บูธ M GEN โรงภาพยนตร์ในเครือเมเจอร์ ซีนีเพล็กซ์ กรุ้ป ทุกสาขาทั่วประเทศ หรือ ช่องทางออนไลน์ทางแอพพลิเคชั่น K Plus ทุก 1,000 บาท รับคะแนน M GEN POINTS เพิ่ม 100 คะแนนทันที
นอกจากนี้ ยังจัดให้ฉลองตรุษจีนรับปีวัว พบความเฮง ความสุข ความสนุก ที่ บลูโอ ริธึม แอนด์ โบว์ล กับ “Blu-O Happy Heng Heng” เมื่อใช้บริการที่ บลูโอ ริธึม แอนด์ โบว์ล ตั้งแต่วันที่ 8 – 14 กุมภาพันธ์นี้ ไม่ว่าจะรับประทานอาหารเครื่องดื่ม โยนโบว์ลิ่ง หรือร้องคาราโอเกะ ครบ 500 บาท รับ QR Code ลุ้นทองคำ 1 สลึง จำนวน 8 รางวัล ที่ บลูโอ ริธึม แอนด์ โบว์ล ทั้ง 8 สาขา ได้แก่ พารากอน ซีนีเพล็กซ์, เมกา บางนา, เมเจอร์ ซีนีเพล็กซ์ สุขุมวิท, รัชโยธิน, รังสิต, ปิ่นเกล้า และ เอสพลานาด ซีนีเพล็กซ์ สาขารัชดา, งามวงศ์วาน-แคราย